Steinen i Remesvika

Steinen i Remesvika er en mange tonn tung stein med et større hulrom under, der det i perioder har bodd folk. Den ligger like ved veien langs fylkesvei 460 mellom Vigeland og Spangereid. 

«Mannen under steinen» som han heter på folkemunne, het Thauder Abrahamsen Hovestøl (eg. Theodor August) og var født på Håvestøl i 1876. Steinen som han selv kalte «Tores Hedder», brukte han først som lagringsplass for hummerteiner før han bygget en mur med dør i, og også en ovn. Senere tok han dette til husvære. Han kom på gamlehjemmet i Spangereid, men trivdes ikke der og rømte og bosatte seg under steinen igjen en periode.

Restene etter døra, muren og ovnen under steinen er nå borte. Men en slags benk og muren inne i hulrommet er der, og hans initaler T.A.H. står synlig på steinen den dag i dag.

Litteratur 
Klev, Ådne Fardal: Vettestadslekta, Mandal 1987, s. 297
Hageland, Torfinn Normann: Den store hellerboka for Agder og Rogaland
Borø, Hanne Christine: Mannen under steinen, Lindesnes avis 31. juli 1999, s. 5
Greipsland, Roar: Hula der Thauder bodde, Fædrelandsvennen 11. juli 2012

Eksterne lenker 
Steinen i Remesvika – video

KulturminneID: 

Kulturminner i Lindesnes
Steiner i Norge